Dirty Harry

:*Iste articlo ye sobre una cinta de cine policiaco d'intriga y acción estausunidense de l'anyo 1971; ta atros usos, se veiga *'Dirty Harry (desambigación)***

***Dirty Harry*** (títol orichinal en [[Idioma anglés|anglés]], en [[Idioma aragonés|aragonés]] ***Harry lo focín***, estrenada en [[Aragón]] con o suyo títol traduciu enta lo [[Idioma castellano|castellano]] como ***Harry el sucio**'') ye una [[cinta]] de [[cine policiaco]] d'[[Cine d'intriga|intriga]] y d'[[Cine d'acción|acción]] de l'anyo [[1971]] de [[cine estausunidense]] dirichida por [[Don Siegel]] seguntes un [[guión adaptau]] por [[Harry Julian Fink]], [[R.M. Fink]] y [[Dean Riesner]] (basau en una historia de [[Harry Julian Fink]] y [[R.M. Fink]]), con una [[banda sonora orichinal]] de [[Lalo Schifrin]], una [[dirección de fotografía]] de [[Bruce Surtees]], una [[producción cinematografica]] de [[Don Siegel]] ta la [[productora cinematografica]] ''[[The Malpaso Company]]'' y un [[elenco]] formau por [[Clint Eastwood]], [[Harry Guardino]], [[Reni Santoni]], [[John Vernon]], [[Andy Robinson]], [[John Larch]], [[John Mitchum]], [[Mae Mercer]], [[Lyn Edgington]], [[Ruth Kobart]], [[Woodrow Parfrey]], [[Josef Sommer]], [[William Paterson]], [[James Nolan]], [[Maurice S. Argent]] y [[Jo de Winter]], entre d'atros [[actor]]s.

''Harry Callahan'', a qui claman ''lo facín'' porque li encomanan toz os asuntos mas complicaus, ye un [[policía]] de [[San Francisco (California)|San Francisco]] a qui li encomanan investigar uns [[asasinato]]s cometius por un [[francotirador]] que se fa clamar ''Scorpio'' y que desiche que la ciudat de San Francisco li pague 100.000 [[Dólar estausunidense|dólars]] u continará matando mas ciudadans. ''Harry'' ye partidario d'a sureza en o tracto con os delincuents y no li cuaca pas guaire cuan li asignan a un companyero novato, ''Chico González''. Cuan un [[helicoptero]] d'a Policia localiza a lo francotirador amán d'a [[Ilesia de Sant Per y Sant Pavlo de San Francisco|ilesia de Sant Per y Sant Pavlo]] preban de fer-lo preso pero se lis escapa y como consecuencia ''Scorpio'' fa mas asasinatos y puya lo [[rescate]] que demana dica los 200.000 dólars u amás matará a una mesacha que ha secuestrau. Cuan a la fin logran fer-lo preso, se troban que lo han feito sin seguir as garantías y procedimientos legals y lo [[fiscal de districto]] lo deixa en libertat y sancionan a ''Harry''. Amás, ''Scorpio'' paga ta que l'enseben bien y diz que l'autor d'a ensebada ye ''Harry'', a qui se li ordena que deixe de seguir-lo. Pero ''Harry'' no quiere albandonar y cuan conoix que ''Scorpio'' ha secuestrau un [[autobús]] escolar con muitos ninos, decide actuar.

''Dirty Harry'' ye la primer cinta a on i amanixe lo personache de l'inspector de policía [[Harry Callahan (personache)|Harry Callahan]], estando asinas a primer cinta d'a [[serie de cintas]] ''[[Dirty Harry (serie de cintas)|Dirty Harry]]'', que continó con ''[[Magnum Force]]'' ([[1973]]), ''[[The Enforcer (cinta de 1976)|The Enforcer]]'' ([[1976]]), ''[[Sudden Impact]]'' ([[1983]]) y ''[[The Dead Pool]]'' ([[1988]]). En tener un important exito de publico, ubrió amás a puenta a la filmación de cuantas cintas de tematica policiaca en ixas envueltas. D'atra man, a cinta se basa en un caso real, o caso d'o clamau ''[[asasino d'o zodiaco]]''. A cinta s'ambienta en a ciudat de [[San Francisco (California)|San Francisco]] en o suyo momento actual ([[1971]]) y las suyas escenas se filmoron en ixa mesma ciudat y en bellas atras localidaz de [[California]], incluyindo-ie en os ''[[Universal Studios]]'' en [[Universal City]]. Ye una cinta que ha recibiu bels [[Lista de premios cinematograficos|premios]] y nominacions.

== Elenco ==


== Se veiga tamién ==
* [[Cine en 1971]].
* [[Cintas de 1971]].

== Referencias ==


== Vinclos externos ==
*  [https://www.warnerbros.com/movies/dirty-harry Pachina web oficial de ''Dirty Harry''] en a web d'a ''[[Warner Bros.]]''.
*  [https://www.allmovie.com/movie/v13884 ''Dirty Harry''] en [[AllMovie]].
*  [https://www.boxofficemojo.com/movies/?id=dirtyharry.htm ''Dirty Harry''] en [[Box Office Mojo]].
*  [https://www.rottentomatoes.com/m/dirty_harry ''Dirty Harry''] en [[Rotten Tomatoes]].
*  [https://www.tcm.com/tcmdb/title/23013/enwp ''Dirty Harry''] en [[TCM Movie Database]].
*  [https://catalog.afi.com/Catalog/moviedetails/54036 ''Dirty Harry''] en l**American Film Institute Catalog* de l*'American Film Institute*.
*  [https://www.filmaffinity.com/en/film571114.html *Dirty Harry*] en [[FilmAffinity]].
*  [https://www.allocine.fr/film/fichefilm_gen_cfilm=381.html *Dirty Harry*] en [[Allociné]].
*  [https://letterboxd.com/film/dirty-harry/ *Dirty Harry*] en [[Letterboxd]].
*  [https://www.metacritic.com/movie/dirty-harry *Dirty Harry*] en [[Metacritic]].
*  [https://web.archive.org/web/20220929082819/https://www.netflix.com/title/445522 *Dirty Harry''] en Netflix.